วันเดอร์แมน

วันเดอร์แมน () เป็นละครชุดทางโทรทัศน์ของอเมริกาที่กำลังจะฉาย ซึ่งสร้างโดยเดสติน แดเนียล เครตตันและแอนดรูว์ เกสต์ สำหรับบริการสตรีมมิ่งทางดิสนีย์+ ซึ่งสร้างจากตัวละครของมาร์เวลคอมิกส์ชื่อเดียวกัน โดยเป็นส่วนหนึ่งของซีรีส์โทรทัศน์ในจักรวาลภาพยนตร์มาร์เวล (MCU) ที่อำนวยการสร้างโดยมาร์เวลสตูดิโอ มีเนื้อเรื่องที่ต่อเนื่องกับภาพยนตร์ของแฟรนไชส์ เกสต์ทำหน้าที่เป็นหัวหน้านักเขียน ซีรีส์นี้ผลิตโดย แฟมิลีโอว์เนอร์ด

ยาห์ยา อับดุล-มาทีน ที่ 2 จะแสดงเป็น ไซมอน วิลเลียมส์ / วันเดอร์แมน ร่วมกับเบน คิงสลีย์, เดเมตริอุส กรอส และ เอ็ด แฮร์ริส ในเดือนธันวาคม ค.ศ. 2021 เครต์ตันได้ลงนามในข้อตกลงโดยรวมกับมาร์เวลสตุดิโอส์เพื่อสร้างซีรีส์โทรทัศน์สำหรับดิสนีย์+ โดยซีรีส์ตลกกำลังอยู่ในระหว่างการพัฒนา และในเดือนมิถุนายน ค.ศ. 2022 ซีรีส์เรื่องนี้ได้รับการเปิดเผยว่าเป็นเรื่องราวของวันเดอร์แมน โดยมีแขกรับเชิญเข้ามาเกี่ยวข้อง และเครตตันจะกำกับตอนต่าง ๆ ของซีรีส์ อับดุล-มาทีนเข้าร่วมทีมนักแสดงในเดือนตุลาคม โดยสเตลล่า เมกี ได้รับแต่งตั้งให้เป็นผู้กำกับในเดือนกุมภาพันธ์ ค.ศ. 2023 การถ่ายทำเริ่มขึ้นในต้นเดือนเมษายน ค.ศ. 2023 ในลอสแอนเจลิส และคาดว่าจะเสร็จสิ้นในต้นเดือนสิงหาคม

วันเดอร์แมน คาดการณ์ว่าจะเปิดตัวทางดิสนีย์+ ในช่วงปี ค.ศ. 2023–24 .

นักแสดง 
 ยาห์ยา อับดุล-มาทีน ที่ 2 รับบท ไซมอน วิลเลียมส์ / วันเดอร์แมน: นักแสดงผู้ได้รับพลังวิเศษจนกลายเป็นฮีโร่ชื่อ วันเดอร์แมน
 เบน คิงสลีย์ รับบท เทรเวอร์ สแลตเตอรี:นักแสดงผู้ล้มเหลวซึ่งก่อนหน้านี้สวมบทบาทเป็นแมนดารินและถูกลักพาตัวโดยเท็นริงส์ กลายเป็น"ตัวตลก"ของซู เหวินหวู่ คิงส์ลีย์กลับมารับบทเดิมจากเรื่อง ไอรอนแมน 3 (2013) และ ชาง-ชี กับตำนานลับเท็นริงส์ (2021)
 เดเมตริอุส กรอส รับบท อีริก วิลเลียมส์ / กริมรีพเเปอร์: น้องชายของไซมอน
 เอ็ด แฮร์ริส รับบท นีล ซาโรยัน: เจ้าหน้าที่ของไซมอน

นอกจากนี้ ลอเรน เกลเซียร์ ยังได้รับบทบาทสนับสนุนที่ยังไม่เปิดเผยบทบาท

อ้างอิง

แหล่งข้อมูลอื่น 
 
 

จักรวาลภาพยนตร์มาร์เวล